Mickaël Debève

Mickaël Debève (s. 1. joulukuuta 1970) on ranskalainen jalkapallovalmentaja ja entinen keskikenttäpelaaja. Heinäkuusta 2021 lähtien hän on toiminut Toulousen apuvalmentajana.

Ura

Debève aloitti pelaajauransa Toulousen joukkueessa ja debytoi edustusmiehistössä kaudella 1986/87.Mickaël Debève Football Database. Viitattu 22.6.2018.  Hän jäi vähälle peliajalle Jacques Santinin valmentaessa Toulousea, mutta uusi valmentaja Pierre Mosca nosti hänet pelaavampaan kokoonpanoon kaudella 1989/1990 ja seuraavien kausien aikana Debève oli Toulousen runkopelaajia. 

Kesällä 1994 Debève siirtyi RC Lensiin, jossa pelasi uransa menestyksekkäimmät vuodet. Hän oli mukana voittamassa Lensille seurahistorian ainoaa liigamestaruutta kaudella 1997/98. Kaikkiaan Debève edusti Lensia kuusi kautta ja voitti liigamestaruuden lisäksi Coupe de la Liguen mestaruuden. Kauden 1999/2000 hän pelasi lainalla Le Havressa, mutta palasi vielä pelaavaan kokoonpanoon seuraavaksi kaudeksi. Kaudella 2001/02 valmentajaksi tullut Erick Mombaerts ei löytänyt Debèvelle enää roolia joukkueesta ja siirtyi kevätkaudeksi Middlesbrough'n riveihin. Debève palasi Borosta takaisin Ranskaan ja pelasi uransa viimeiset ammattilaisvuodet Amiensissa. 

Kesällä 2004 Debève siirtyi amatöörijoukkue SC Abbevilleen, jossa hän toimi pelaajavalmentajana neljän kauden ajan. Kesällä 2008 hän siirtyi Toulousen organisaatioon reservijoukkueen valmentajaksi. Kaudella 2012/13 hän toimi nuorten valmennuksen koordinointitehtävissä, mutta palasi sen jälkeen takaisin reservijoukkueen valmentajaksi.Mickaël Debève

Maaliskuussa 2015 Debève siirtyi edustusjoukkueen valmennustiimiin ja toimi Dominique Arribagén sekä Pascal Duprazin apuvalmentajana. Tammikuussa 2018 hän nousi Toulousen päävalmentajaksi Duprazin potkujen jälkeen.L’Abbevillois Michaël Debève nommé entraîneur du Toulouse FC actu.fr. 23.1.2018. Viitattu 22.6.2018.  Toulouse vältti Debèven alaisuudessa suoran putoamisen liigasta ja voitti putoamiskarsinnassa AC Ajaccion yhteismaalein 4–0 ja säilytti sarjapaikkansa.TOULOUSE CONFIRM LIGUE 1 SURVIVAL Ligue1.com. 27.5.2018. Viitattu 22.6.2018. 

Kesäkuussa 2018 Debève jätti Toulousen ja siirtyi Philippe Montanierin apuvalmentajaksi RC Lensiin.Ligue 2. Michaël Debève quitte Toulouse pour devenir l'adjoint de Philippe Montanier à Lens Ouest France. 14.6.2018. Viitattu 22.6.2018.  Lens erotti Montanierin valmennustiimeineen Football : Philippe Montanier n’est plus l’entraîneur du RC Lens, Franck Haise intronisé Lavoix du Nord. 25.2.2020. Viitattu 23.7.2021. 

Lens-potkujen jälkeen Debève toimi Montanierin apuvalmentajana belgialaisseura Standard Liègessä syyskaudella 2020/21. He saivat potkut seurasta joulukuussa 2020.Standard de Liège sacks Philippe Montanier, former Lensois coach World Today News. 28.12.2020. Viitattu 23.7.2021. 

Heinäkuussa 2021 Debève palasi Toulousen organisaatioon, kun hänestä tuli jälleen Montanierin apuvalmentaja.Philippe Montanier est le nouvel entraîneur du Toulouse Football Club Toulouse FC. 23.6.2021. Viitattu 23.7.2021. 

Meriitit
Pelaajana

 Ranskan mestaruus: 1998
 Coupe de la Ligue: 1999

Lähteet

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1970 syntyneet
Luokka:Elävät henkilöt